b"\n_START_ARTICLE_\nC\xc3\xa8l\xc2\xb7lules de Jurkat\n_START_PARAGRAPH_\nLes c\xc3\xa8l\xc2\xb7lules Jurkat s\xc3\xb3n una  l\xc3\xadnia immortalitzada de limf\xc3\xb2cit T humans emprades en l\xe2\x80\x99estudi de la leuc\xc3\xa8mia aguda de c\xc3\xa8l\xc2\xb7lules T, la senyalitzaci\xc3\xb3 de c\xc3\xa8l\xc2\xb7lules T i l\xe2\x80\x99expressi\xc3\xb3 de diversos receptors de quimiocines susceptibles per a l\xe2\x80\x99entrada de virus, particularment el VIH. Les c\xc3\xa8l\xc2\xb7lules Jurkat tenen la capacitat de produir interleucina 2 i s\xe2\x80\x99utilitzen en la recerca relacionada amb la susceptibilitat del c\xc3\xa0ncer a f\xc3\xa0rmacs i radiacions.\n_START_SECTION_\nHist\xc3\xb2ria\n_START_PARAGRAPH_\nLa l\xc3\xadnia cel\xc2\xb7lular Jurkat (originalment anomenada JM) es va establir a finals dels anys 70 a partir de la sang perif\xc3\xa8rica d'un nen de 14 anys amb leuc\xc3\xa8mia  limfoc\xc3\xadtica T. Es poden obtenir diferents derivats de la l\xc3\xadnia cel\xc2\xb7lular de Jurkat mutats per no tenir certs gens dels bancs de cultiu cel\xc2\xb7lular.\n_START_SECTION_\nContaminacions de la l\xc3\xadnia\n_START_PARAGRAPH_\nS'ha vist que sovint les c\xc3\xa8l\xc2\xb7lules Jurkat repliquen un virus de leuc\xc3\xa8mia murina xenotr\xc3\xb2pica (X-MLV) (anomenat XMRV) que podria afectar els resultats experimentals. No hi ha proves que aquest virus pugui infectar humans. Aquesta infecci\xc3\xb3 tamb\xc3\xa9 pot canviar la virul\xc3\xa8ncia i el tropisme del virus mitjan\xc3\xa7ant la barreja fenot\xc3\xadpica i/o la recombinaci\xc3\xb3."